CELEX: 32012R0023
Language: lt
Date: 2012-01-11 00:00:00
Title: 2012 m. sausio 11 d. Komisijos įgyvendinimo reglamentas (ES) Nr. 23/2012, kuriuo patvirtinamas reikšmingas Saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas ( Dauno (SKVN))

13.1.2012   
            
            
               LT
            
            
               Europos Sąjungos oficialusis leidinys
            
            
               L 9/5
            
         KOMISIJOS ĮGYVENDINIMO REGLAMENTAS (ES) Nr. 23/2012
   2012 m. sausio 11 d.
   kuriuo patvirtinamas reikšmingas Saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas (Dauno (SKVN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:
   
               (1)
            
            
               remdamasi Reglamento (EB) Nr. 510/2006 9 straipsnio 1 dalies pirma pastraipa ir taikydama 17 straipsnio 2 dalį, Komisija išnagrinėjo Italijos pateiktą saugomos kilmės vietos nuorodos „Dauno“, kuri įregistruota Komisijos reglamentu (EB) Nr. 1107/96 (2), iš dalies pakeistu Reglamentu (EB) Nr. 2325/97 (3), specifikacijos pakeitimo paraišką;
            
         
               (2)
            
            
               pagal Reglamento (EB) Nr. 510/2006 9 straipsnio nuostatas šis pakeitimas yra reikšmingas, todėl Komisija Europos Sąjungos oficialiajame leidinyje
                   (4) paskelbė pakeitimo paraišką, kaip reikalaujama to reglamento 6 straipsnio 2 dalies pirmoje pastraipoje. Komisija prieštaravimo pareiškimų pagal Reglamento (EB) Nr. 510/2006 7 straipsnį negavo, todėl šie pakeitimai turi būti patvirtinti,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodomo pavadinimo specifikacijos pakeitimas, paskelbtas Europos Sąjungos oficialiajame leidinyje, patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 11 d.
      
         
            Komisijos vardu Pirmininko pavedimu
         
         Dacian CIOLOȘ
         
            Komisijos narys
         
      
   
   
      (1)  OL L 93, 2006 3 31, p. 12.
   
      (2)  OL L 148, 1996 6 21, p. 1.
   
      (3)  OL L 322, 1997 11 25, p. 33.
   
      (4)  OL C 129, 2011 4 30, p. 15.
   
      PRIEDAS
      Šio Reglamento (EB) Nr. 510/2006 I priede nurodyti maisto produktai:
      
         1.5 klasė.   Aliejus ir riebalai (sviestas, margarinas, aliejus ir kt.)
      
      ITALIJA
      
         Dauno (SKVN)